Document ID: 32000R1454

Κανονισμός (ΕΚ) αριθ. 1454/2000 της Επιτροπής
της 3ης Ιουλίου 2000
για την τροποποίηση του κανονισμού (ΕΚ) αριθ. 2316/1999 όσον αφορά τις περιφερειακές βασικές εκτάσεις που εφαρμόζονται στο πλαίσιο του καθεστώτος στήριξης των παραγωγών ορισμένων αροτραίων καλλιεργειών που θεσπίστηκε από τον κανονισμό (ΕΚ) αριθ. 1251/1999 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε από τον κανονισμό (ΕΚ) αριθ. 2704/1999(2), και ιδίως το άρθρο 9,
Εκτιμώντας τα ακόλουθα:
(1) Ο κανονισμός (ΕΚ) αριθ. 2316/1999 της Επιτροπής(3) καθόρισε τις περιφερειακές βασικές εκτάσεις που εφαρμόζονται στο πλαίσιο του καθεστώτος στήριξης των παραγωγών ορισμένων αροτραίων καλλιεργειών.
(2) Στο πλαίσιο του κανονισμού (ΕΚ) αριθ. 1017/94 του Συμβουλίου, της 24ης Απριλίου 1994, περί αλλαγής χρήσης γαιών με αροτραίες καλλιέργειες και διάθεσης αυτών για έκτακτη κτηνοτροφία στην Πορτογαλία(4), όπως τροποποιήθηκε από τον κανονισμό (ΕΚ) αριθ. 1461/95(5), έχουν υποβληθεί αιτήσεις για αλλαγή χρήσης γαιών που ισοδυναμούν με 6884 εκτάρια και συνεπώς πρέπει να προσαρμοστεί η βασική έκταση.
(3) Μετά από την αίτηση που υπέβαλαν οι Κάτω Χώρες, πρέπει να καθοριστούν οι νέες βασικές εκτάσεις σύμφωνα με το σχέδιο περιφερειοποίησης του σχετικού κράτους μέλους, χωρίς ωστόσο να τροποποιηθεί η ολική βασική έκταση.
(4) Πρέπει, συνεπώς, να τροποποιηθεί ο κανονισμός (ΕΚ) αριθ. 2316/1999.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα VI του κανονισμού (ΕΚ) αριθ. 2316/1999, οι βασικές εκτάσεις που αναγράφονται στη στήλη "Πορτογαλία" και "Κάτω Χώρες" αντικαθίστανται από τις βασικές εκτάσεις που αναγράφονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουλίου 2000.

Labels: 18
19
6